Miska Haakana

Miska Santeri Haakana (s. 11. lokakuuta 1996 Järvenpää), entiseltä taiteilijanimeltään MiskaMH, on suomalainen tubettaja, näyttelijä ja muusikko. Haakana aloitti tubettamisen vuonna 2011. Hän on kertonut videollaan, että Järvenpää on hänen kotikaupunkinsa.

Haakana julkaisi ensimmäisen singlensä ”Kullikikkeli” helmikuussa 2015. Muita hänen julkaisemiaan kappaleita ovat muun muassa ”Kyntää ja soutaa”, ”Pönttö” ja ”Jonnet ei muista”. Helmikuussa 2026 Haakanalla oli YouTubessa yli 286 000 tilaajaa, ja hänen videoitaan oli katsottu yli 132 miljoonaa kertaa.

Haakana osallistui Selviytyjät Suomi -kilpailun kolmannelle tuotantokaudelle vuonna 2018. Tuotantokausi kuvattiin Filippiineillä keväällä 2018 ja esitettiin Suomessa Nelosella. Haakana voitti lopulta koko kilpailun ja sai 30 000 euroa sekä Selviytyjä-tittelin.
Vuonna 2021 Haakana osallistui MasterChef VIP -ohjelmaan, jossa hän sijoittui toiseksi Minna Kuukan voittaessa kilpailun. Vuonna 2022 Haakana näytteli pääosaa suomalaisessa elokuvassa Pohjolan satoa. Samana vuonna Haakana osallistui tositelevisio-ohjelma Myyrään. Hän sijoittui kilpailussa toiseksi; Olli Herman voitti ja Pete Lattu paljastui myyräksi. Vuonna 2022 Haakana osallistui ilmakitaran soiton MM-kisoihin Oulussa ja sijoittui kahdeksanneksi. Haakana on esiintynyt Salatut elämät -saippuasarjassa 16. joulukuuta 2022 esitetystä jaksosta lähtien. Haakana myös osallistui Ina Mikkolan ”Runkkarin ystäväkirjaan” joulukuussa 2023.

Haakanan puoliso on keppihevosharrastajana tunnettu Alisa Aarniomäki. Haakana on kertonut julkisuudessa äitinsä kuolleen aivosyöpään hänen ollessaan 12-vuotias.

 Diskografia 

Singlet

 Metafora (2020)
 Latinobängeri (2020)
 HardKikkeli (2020)
 Jonnet Ei Muista (2020)
 Pönttö (2019)
 Kyntää Ja Soutaa (2019)
 Paskalla (2016)
 Hyllyvät Melonit (2015)
 Kullikikkeli (2015)

Parodiat

 Mäkkisafkaa (Applause Parodia) (2013)
 Teeppä Siitto (Despacito Parodia) (2017)
 UFFIGANG (Gucci Gang Parodia) (2018)

 Filmografia 

 Elokuvat 
 Vuosi Elokuva Rooli2018  Hölmö nuori sydänMäättä2022  Pohjolan satoaVille

 Sarjat 
 Vuosi Sarjat Rooli Kausi2022–2024  Salatut elämät  JP Kokko 26–27

 Tosi-tv-ohjelmat 
OhjelmaRooli / osallistujaKausiSijoitus Selviytyjät Suomi Kilpailija  9 1 MasterChef VIP Kilpailija 2 2 Myyrä Kilpailija  3 2 Myyrä Johtolangat Analyytikko 3 2

 Vierailut (televisio) 
 Ohjelma Jakso / aihe Huom. Neljän tähden illallinen  Kausi 2, jaksot 21–24  Vieras Gogin kantabaari (Yle)  "Miska Haakana & Pihla Viitala"  Vieras

 Podcastit 
 Podcast Kausi Jaksot Rooli Palvelu Miska ja suuret kysymykset 1  12  Juontaja  Supla 2  12 Suomen Paras Podcast  1  24  Juontaja  Spotify

 Lähteet 

Luokka:Suomalaiset tubettajat
Luokka:Vuonna 1996 syntyneet
Luokka:Elävät henkilöt